Robarts 圖書館

Robarts 圖書館（粵拼：粵化口語音：rou6 baats1 tou6 syu1 gun2；英文：Robarts Library，全名 John P. Robarts Research Library）係加拿大安省嘅多倫多大學聖佐治校區入面一座三角形、樓高14層嘅圖書館大樓，亦指入面嘅一間同名嘅學術圖書館。 大樓屬於粗獷主義建築，形似一隻雀（通常認為係孔雀或者火雞，亦有人認為似鷹）；1973年開張 嗰陣係同區第一座大廈。佢最底嗰幾層係普通人都入得嘅 Robarts Common（直譯 ｢Robarts 公共地方｣），有扶手電梯，再上就要搭𨋢，但係入𨋢要有學生證或者職員證；即係除非係多大學生或者教職員，普通人其實唔會上到去圖書館本體（雖然可以申請通行證，但係未必批），樓下嗰幾層過咗半夜亦會趕人，有學生證先可以留過夜。 Robarts 喺小說同電影出現過，出便亦係喺多倫多其中一笡可以賞櫻嘅地方。 出面網頁 Robarts 圖書館嘅官方網站 參考資料 書目 Klumpenhouwer, Tys (2023年). How Toronto’s Robarts Library is marking its 50th anniversary (加拿大英文). Ricci, Talia採訪. 加拿大廣播公司. 喺2025年6月28號搵到.